google/wiki40b huggingface dataset:
Ίντερσεξ

Τα ίντερσεξ άτομα (αγγλ. intersex) γεννιούνται με διάφορες παραλλαγές στα φυλετικά χαρακτηριστικά τους (χρωμοσώματα, γονάδες ή γεννητικά όργανα) οι οποίες "δεν παραπέμπουν στον κλασικό ορισμό των αρσενικών και των θηλυκών σωμάτων." Αυτές οι αποκλίσεις μπορεί να αφορούν ασάφεια γεννητικών οργάνων και συνδυασμούς χρωμοσωματικών γονότυπων και γεννητικών φαινότυπων διαφορετικών από ΧΥ-αρσενικό και ΧΧ-θηλυκό. Ο όρος ίντερσεξ στα ελληνικά έχει χρησιμοποιηθεί ανεπίσημα και ως μεσοφυλικός. Τα ίντερσεξ άτομα παλαιότερα αποκαλούνταν ερμαφρόδιτα, αλλά ο όρος έχει χάσει τη δημοτικοτητά του καθώς θεωρήθηκε παραπλανητικός και στιγμάτιζε τα άτομα αυτά.
Τα ίντερσεξ άτομα χαρακτηρίζονται από τη διαφορετική φυσιολογία τους, όπου μπορεί να υπάρχει ή να μην υπάρχει καθορισμένο ανατομικό φύλο. Πιο συγκεκριμένα ένα ίντερσεξ άτομο γεννιέται ανατομικά με περισσότερα φυλετικά χρωμοσώματα από τα δύο που είναι συνηθέστερα για όλους τους ανθρώπους,  για παράδειγμα  με χρωμόσωμα φύλου της μορφής ΧΧΥ, ΧΧΧ, ΧΥΥ, ΧΧΧΥ, ΧΧΥΥ, Χ0 κλπ (υπάρχουν περί τους 30 διαφορετικούς συνδιασμούς) ή με δυο αναπαραγωγικά όργανα εκ των οποίων το ένα από δύο είναι μερικώς ανεπτυγμένο. Στα ίντερσεξ άτομα συμπεριλαμβάνονται επίσης άτομα ΧΧ και ΧΥ με AIS, CAΗ, PAIS, MKHK κλπ. Μια συνήθης πρακτική μέχρι πριν λίγα χρόνια (που συνεχίζεται ακόμα όπου δεν έχει απαγορευθεί νομικά) για τα ίντερσεξ βρέφη και παιδιά, όπως και αυτά που έχουν ασαφή εξωτερικά γεννητικά όργανα, ήταν να χειρουργούνται ή τροποποιούνται ορμονικά για να αποκτήσουν πιο αποδεκτά έμφυλα χαρακτηριστικά από την κοινωνία. Ωστόσο, αυτή η πράξη θεωρείται αμφιλεγόμενη, χωρίς αποδείξεις ότι έχει καλή έκβαση. Αυτές οι ερήμιν των ατόμων μη-αναστρέψιμες θεραπείες μπορεί να περιλαμβάνουν στείρωση ή τροποποίηση σε φύλο μη επιθυμητό απο το ίδιο το άτομο όταν φτάνει στην εφηβεία ή στην ενηλικίωση του. Ενήλικες επίσης, μεταξύ αυτών ελίτ γυναίκες αθλήτριες, έχουν υποβληθεί σε αυτή τη θεραπεία. Μελέτες στα τέλη του 20ού αιώνα υποδηλώνουν μία αυξανόμενη ιατρική ομοφωνία ότι τα διάφορα ίντερσεξ σώματα αποτελούν φυσιολογικές μορφές της ανθρώπινης βιολογίας.
Όλο και περισσότερο αυτά τα θέματα αναγνωρίζονται ως παραβιάσεις ανθρώπινων δικαιωμάτων, με δηλώσεις από διεθνή και εθνικά ιδρύματα ανθρώπινων δικαιωμάτων και δεοντολογίας. Ίντερσεξ οργανισμοί έχουν εκδώσει συλλογικές ανακοινώσεις για μερικά χρόνια ως μέρος του Διεθνούς Ίντερσεξ Φόρουμ. Το 2011 η Christiane Völling έγινε το πρώτο ίντερσεξ άτομο που κατέθεσε με επιτυχία μήνυση για αποζημίωση, σε μία υπόθεση μη συναινετικής χειρουργικής επέμβασης. Τον Απρίλιο του 2015, η Μάλτα έγινε η πρώτη χώρα που έθεσε εκτός νόμου μη συναινετικές χειρουργικές επεμβάσεις για τροποποίηση ανατομίας φύλου, συμπεριλαμβανομένων των ίντερσεξ ατόμων. Όπως όλα τα άτομα, τα ίντερσεξ άτομα έχουν διάφορες ταυτότητες φύλου. Οι περισσότεροι ταυτοποιούνται ως άνδρας ή γυναίκα, ενώ κάποιοι άλλοι δεν αυτοπροσδιορίζονται αποκλειστικά σαν άνδρες ή αποκλειστικά σαν γυναίκες. Κάποιοι ίντερσεξ μπορεί να έχουν μεγαλώσει σαν γυναίκες ή άνδρες αλλά να ταυτίζονται με άλλη ταυτότητα φύλου στη μετέπειτα ζωή τους.
Dassault Mirage F1

Ιστορία

Η Dassault σχεδίασε το Mirage F1 για αντικατάσταση των Mirage III και Mirage 5. Αντίθετα από τους προκατόχους του, το Mirage F1 έχει την πτέρυγα τοποθετημένη ψηλά στην άτρακτο καθώς και συμβατικές ουραίες επιφάνειες. Παρόλο που διαθέτει παρόμοια πτερυγική επιφάνεια με το Mirage III, το F1 απέδειξε την ανωτερότητα του σε σχέση με τον προκάτοχο του. Μπορούσε να μεταφέρει μέχρι 40% περισσότερο καύσιμο, χρειαζόταν μικρότερο διάδρομο για να απογειωθεί, είχε μεγαλύτερη εμβέλεια σε αποστολές χαμηλού ύψους και ήταν ευκολότερο στο χειρισμό.
Το πρώτο πρωτότυπο, το οποίο αναπτύχθηκε από την Dassault με ίδια κεφάλαια, έκανε την παρθενική του πτήση στις 23 Δεκεμβρίου 1966. Ο τύπος έγινε αποδεκτός από την Γαλλική Αεροπορία το Μάιο του 1967, οπότε και παραγγέλθηκαν τρία ακόμα πρωτότυπα. Η εξαιρετική ώση του κινητήρα SNECMA Atar 9K-50 έκανε το F1 να ξεπερνάει εύκολα σε επιδόσεις το Mirage III. 
Το Mirage F1 εισήλθε σε υπηρεσία στην Γαλλική Αεροπορία το Μάιο του 1973. Προκειμένου να ανταποκριθεί στις απαιτήσεις της Γαλλικής αεροπορίας για ένα αναχαιτιστικό παντός καιρού το πρώτο Mirage F1C παραγωγής ήταν εξοπλισμένο με ένα ραντάρ Thomson-CSF Cyrano IV. Μεταγενέστερες εκδόσεις του Cyrano IV-1 προσέφεραν και μειωμένες ικανότητες κατόπτευσης. Αρχικά το αεροσκάφος ήταν οπλισμένο μόνο με τα δύο εσωτερικά πυροβόλα των 30 χιλιοστών, όμως το 1976 άρχισε να χρησιμοποιείται ο πύραυλος μέσου βεληνεκούς R530. Ένα χρόνο αργότερα ακολούθησε ο R550 Magic. Την ίδια περίοδο στο οπλοστάσιο του F1 προστέθηκε και ο Αμερικανικός AIM-9 Sidewinder, μετά από την απαίτηση της Ελληνικής Πολεμικής Αεροπορίας να ενσωματωθεί ο Sidewinder στο οπλοστάσιο των δικών της Mirage F1CG. Τα 79 αεροσκάφη που παραδόθηκαν την περίοδο από τον Μάρτιο του 1977 μέχρι τον Δεκέμβριο του 1983 χαρακτηρίστηκαν Mirage F1C-200 και έφεραν προβολό εναέριου ανεφοδιασμού, ο οποίος απαιτούσε επιμήκυνση της ατράκτου κατά 7 εκατοστά. Το Mirage F1 υπηρέτησε ως το κύριο αναχαιτιστικό της Γαλλικής Αεροπορίας μέχρι την είσοδο σε υπηρεσία του Dassault Mirage 2000.

Το Mirage F1 σε Ελληνική Υπηρεσία

Τα πρώτα Mirage F-1 CG προσγειώθηκαν στη 114 Πτέρυγα Μάχης στις 4 Αυγούστου 1975. Τα F-1 εντάχθηκαν αρχικά στην 342 Μοίρα και δύο χρόνια αργότερα στην 334 Μοίρα Παντός Καιρού, έχοντας σαν έδρα το αεροδρόμιο της Τανάγρας και το αεροδρόμιο του Ηρακλείου Κρήτης. Στα 28 χρόνια τους στην Ελληνική Πολεμική Αεροπορία συμπλήρωσαν πάνω από 160.000 ώρες πτήσης, κυρίως σε αποστολές αναχαίτισης. Αποσύρθηκαν από την ενεργό δράση την 1η Ιουλίου 2003, ενώ 24 από αυτά διατίθενται για πώληση.
Την 18η Ιουνίου 1992, ο Υποσμηναγός (Ι) Νικόλαος Σιαλμάς κατέπεσε στο Αιγαίο Πέλαγος με αεροσκάφος αυτού του τύπου, κατά τη διάρκεια εμπλοκής του σχηματισμού του με τουρκικά F-16 Fighting Falcon. Η αιτία της πτώσης ήταν ελεγχόμενη πτωση στο έδαφος, ενώ ο χειριστής σκοτώθηκε κατά την πρόσκρουση.
Παύλος Διάκουλας

Καριέρα

Ο Παύλος Διάκουλας ήταν μέλος του Ολυμπιακού Πειραιώς στο αήττητο πρωτάθλημα καλαθοσφαίρισης που κατέκτησε ο σύλλογος το 1976.
Στον Ολυμπιακό παρέμεινε για αρκετά χρόνια, έχοντας καταφέρει να κατακτήσει 2 Πρωταθλήματα Ελλάδος (1976 και 1978) και 4 Κύπελλα Ελλάδος (1976, 1977, 1978 και 1980).
Με τον Ολυμπιακό έχει αγωνιστεί σε διάφορες ευρωπαικές διοργανώσεις και συγκεκριμένα στο Κύπελλο Κυπελλούχων (1976 και 1978), στο Κύπελλο Πρωταθλητριών (1977 και 1979) καθώς και στο Κύπελλο Κόρατς (1980).
Κατά τη διάρκεια της παραμονής του στον Ολυμπιακό, ο Παύλος Διάκουλας αγωνίστηκε υπό τις οδηγίες των Φαίδωνος Ματθαίου, Κώστα Μουρούζη και Γιώργου Μπαρλά.

Διεθνείς συμμετοχές

Ο Παύλος Διάκουλας έχει πραγματοποιήσει συνολικά 30 συμμετοχές με την Εθνική Ελλάδος των ανδρών.
Εχει συμμετάσχει μεταξύ άλλων στο Βαλκανικό Πρωτάθλημα Ανδρών του 1974 και στο Πανευρωπαικό Πρωτάθλημα Ανδρών του 1975.

Προπονητική καριέρα

Ο Παύλος Διάκουλας έχει υπάρξει προπονητής της μπασκετικής ομάδας του Αιγάλεω.
Time Does Not Heal

Τραγούδια

1. Time Does Not Heal (Hoglan, Eriksen, Reinhart) - 6:40

2. Pain's Invention, Madness (Hoglan, Eriksen) - 7:44

3. Act of Contrition (Hoglan, Eriksen) - 6:10

4. The New Priesthood (Hoglan, Eriksen) - 7:15

5. Psychosexuality (Hoglan, Eriksen) - 8:56

6. An Ancient Inherited Shame (Hoglan, Reinhart) - 9:16

7. Trauma and Catharsis (Hoglan, Reinhart) - 8:22

8. Sensory Deprivation (Hoglan, Eriksen) - 7:36

9. A Subtle Induction (Hoglan, Eriksen, Reinhart) - 5:06
Μαλτέζικες γενικές εκλογές (2017)

Γενικές εκλογές διεξήχθησαν στη Μάλτα στις 3 Ιουνίου 2017. Στις εκλογές έλαβαν μέρος το Εργατικό Κόμμα με επικεφαλής τον πρωθυπουργό Τζόζεφ Μούσκατ, το Εθνικιστικό Κόμμα με επικεφαλής τον ηγέτη της αντιπολίτευσης Σάιμον Μπουσουτίλ, και άλλα 4 κόμματα. Ήταν οι εκλογές με τη συμμετοχή των πιο πολλών κομμάτων από τις εκλογές του 1962. Το αποτέλεσμα ήταν η νίκη των Εργατικών με ποσοστό 55% της λαϊκής ψήφου. Η προσέλευση έφτασε το 92% (1% λιγότερη σε σχέση με τις εκλογές του 2013).

Πλαίσιο

Οι πρόωρες εκλογές ανακοινώθηκαν από τον πρωθυπουργό Μούσκατ την 1η Μαΐου 2017 εξαιτίας της εμπλοκής της συζύγου του σε σκάνδαλο. Ειδικότερα, η Μισέλ Μούσκατ κατηγορήθηκε ότι άνοιξε λογαριασμό στον Παναμά προκειμένου να φυλάει εκεί χρήματα προερχόμενα από δωροδοκία (μίζες) από το Αζερμπαϊτζάν. Ο λόγος που δόθηκε ήταν για να διασφαλιστεί η σταθερότητα της οικονομίας.

Εκλογικό σύστημα

Το μαλτέζικο σύστημα ψηφοφορίας είναι μικτή αναλογική με τη χρήση της μιας ψήφου που αρχικά διαμοιράζεται στον επικρατέστερο υποψήφιο. Έτσι, εξελέγησαν σε καθεμία από τις 13 εκλογικές περιφέρειες συνολικά 5 βουλευτές. Συνολικά, οι έδρες ήταν 65 στις εκλογικές περιφέρειες.

Επακόλουθα

Ο πρωθυπουργός Μούσκατ χαιρέτισε την επανεκλογή του ως ψήφο εμπιστοσύνης στο κυβερνητικό του πρόγραμμα. Ο Μπουσιτίλ παραδέχθηκε την ήττα του στις εκλογές, μόλις έγιναν γνωστά τα πρώτα αποτελέσματα. Παράλληλα, υπέβαλε την παραίτησή του από την ηγεσία του κόμματός του. Από την πλευρά του, το Δημοκρατικό Κόμμα πανηγύρισε την εκλογή της αρχηγού του Μαελέν Φαρούτζια ως την πρώτη εκλεγμένη βουλευτή στην ιστορία του κόμματος και έκανε λόγο για ένα "ιστορικό αποτέλεσμα".
Πρωτάθλημα πετοσφαίρισης Α1 εθνικής κατηγορίας γυναικών 1992-1993

Το πρωτάθλημα Ελλάδας πετοσφαίρισης γυναικών της περιόδου 1992–93, ήταν το 23ο Πρωτάθλημα Ελλάδος στην ιστορία του θεσμού και είχε την ονομασία "Πρωτάθλημα Α1 εθνικής κατηγορίας". Η Κανονική Περίοδος ξεκίνησε στις 25 Οκτωβρίου 1992 και τελείωσε στις 7 Μαρτίου 1993. Τα πλέι-οφ ξεκίνησαν στις 14 Φεβρουαρίου 1993 και τελείωσαν στις 30 Μαΐου 1993.
Στην κανονική περίοδο του πρωταθλήματος συμμετείχαν 10 ομάδες, που αγωνίστηκαν σε σύστημα δύο γύρων. Οι ομάδες που κατέλαβαν τις θέσεις 1 έως 8 προκρίθηκαν στα πλέι-οφ μαζι με τις δύο ομάδες που προβιβάστηκαν από την A2 Κατηγορία, τον Φ.Ο. Βριλησσίων και τον Α.Γ.Σ. Βύρωνα. Οι δύο τελευταίες ομάδες της Α1 έδωσαν αγώνες παραμονής-ανόδου με τους Άρη Θεσσαλονίκης και Σίρι Σερρών (3η και 4η θέση στην Α2) για δύο επιπλέον θέσεις στην Α1 της επόμενης περιόδου, λόγω της αύξησης του αριθμού των ομάδων από 10 σε 12.
Την ευχάριστη έκπληξη του πρωταθλήματος αποτέλεσε ο Α.Γ.Σ. Βύρωνα, ο οποίος προερχόμενος από τη δεύτερη θέση της Α2 κατάφερε να κατακτήσει στα πλέι-οφ την 3η θέση του Πρωταθλήματος Ελλάδας.
Πρωταθλητής αναδείχθηκε ο Παναθηναϊκός Α.Ο. και μάλιστα αήττητος, χάνοντας μόλις 1 σετ. Το πρωτάθλημα αυτό ήταν το 14ο στην ιστορία του (ρεκόρ) και το 4ο συνεχόμενο, που αποτέλεσε ρεκόρ συνεχόμενων κατακτήσεων.

Πλέι-οφ

Στα πλέι-οφ μεταφέρθηκαν οι νίκες μεταξύ των ομάδων από την κανονική περίοδο. Όλες οι σειρές κρίθηκαν στις 3 νίκες, εκτός από τον τελικό που κρίθηκε στις 4 και τις σειρές μεταξύ ομάδων Α1 και Α2 που κρίθηκαν στις 2 νίκες. Στην Α' και Β' φάση μετείχαν οι ομάδες που κατέλαβαν τις θέσεις 3 έως 8 στην κανονική περίοδο της Α1 καθώς και οι δύο ομάδες που προβιβάστηκαν από την Α2 (για τελευταία φορά στην ιστορία του πρωταθλήματος). Οι δύο πρώτες της κανονικής περιόδου προκρίθηκαν απευθείας στα ημιτελικά.
Εκκλησία Αγίου Σάββα (Παρίσι)

Ιστορία

Η ενορία ιδρύθηκε το 1947.
Το 1952, φιλοξενείτο σε ένα παρεκκλήσι της Ρουμάνικης Εκκλησίας η οποία βρίσκεται επί της rue Jean-de-Beauvais στο 5ο διαμέρισμα.
Καθώς ο χώρος λατρείας αυτός ήταν πολύ μικρός, η ενορία φιλοξενήθηκε το 1965 σε έναν παλαιό προτεσταντικό ναό, ευρισκόμενο επί της rue du Simplon. Ο ναός αυτός πέρασε στην ιδιοκτησία της το 1984.
Εκμεταλλευόμενη την άφιξη Γιουγκοσλάβων οικονομικών μεταναστών στην Δυτική Ευρώπη λόγω του ανοίγματος των συνόρων από το κομμουνιστικό καθεστώς του Τίτο, η Σερβική Ορθόδοξη Εκκλησία ίδρυσε μια διακονία για την Δυτική Ευρώπη για την φιλοξενία τους το 1969.
Το 1984, ο παλαιός προτεσταντικός ναός νεορομανικού αρχιτεκτονικού ρυθμού μετατράπηκε σε ορθόδοξη εκκλησία. Στο τύμπανο της εκκλησίας τοποθετήθηκε η εικόνα του Αγίου Σάββα, πρώτου αρχιεπισκόπου της Σερβικής Ορθόδοξης Εκκλησίας, η οποία κατέστη αυτοκέφαλη το 1219.
Στέφαν Ράαμπ

Πρώτα χρόνια και οικογένεια

Ο Ράαμπ μεγάλωσε στην Κολωνία μαζί με την αδερφή του και τους γονείς του, οι οποίοι ήταν ιδιοκτήτες κρεοπωλείου. Σπούδασε στο ιησουητικό οικοτροφείο Αλοϊζιουσκολέγκ στη Βόννη. Πριν από την είσοδό του στην ψυχαγωγία, εργάστηκε στο κρεοπωλείο και σπούδασε νομική πριν εγκαταλείψει το πανεπιστήμιο μετά από πέντε εξάμηνα Ο Ράαμπ ζει σε προάστιο της Κολωνίας και έχει δύο κόρες. Εκτός από αυτό, λίγα είναι γνωστά για τον Ράαμπ, ο οποίος σκόπιμα κρύβει την ιδιωτική ζωή του από τα μέσα ενημέρωσης.
Μουσεία των Μεγάρων

Μουσείο Αρχαιολογικού Θησαυρού Μεγάρων

Το Μουσείο βρίσκεται στην οδό Γ. Μενιδιάτη 22 τηλ. 22960 22426, εντός των Μεγάρων. Τά ευρήματα που εκτίθενται είναι Μεγαρικά νομίσματα που μας δείχνουν ότι τα Μέγαρα είχαν ανάπτυξη και ευημερία. Στο Μουσείο υπάρχουν αγάλματα, αναθηματικά ανάγλυφα, κτερίσματα από Μεγαρικούς τάφους, χάλκινα μικροαντικείμενα, πήλινα ειδώλια, λυχνάρια, αγγεία από ύαλο σε χρώμα, κάτοπτρα και πολλά άλλα ευρήματα της περιοχής. Επίσης στο Μουσείο  υπάρχει  σχεδιαστική αναπαράσταση της ΝΙΚΗΣ ΤΩΝ ΜΕΓΑΡΩΝ.

Καστάνειο Λαογραφικό Μουσείο Μεγάρων

Το «Καστάνειο Λαογραφικό Μουσείο Μεγάρων» (Σιθνιδών 10, τηλ.: 22960 29835) προσφέρει υπηρεσίες ανεκτίμητης πολιτιστικής αξίας αφού οι συλλογές, το αρχειακό  υλικό και η δραστηριότητα του εμπνευστή του Σπύρου Μπερδελή, τεκμηριώνουν ένα σημαντικό μέρος της πολιτιστικής κληρονομιάς των Μεγάρων αλλά και της υπόλοιπης Ελλάδας. Η αγροτική ζωή, η κατοικία, η υφαντική, ακουαρέλες με θέματα από τα τοπικά ήθη και έθιμα, ο αργαλειός και αριστουργηματικές χρυσοκέντητες φορεσιές συνιστούν ένα μονάχα μέρος των όσων θα δείτε.

Σκιρώνειο Μουσείο Πολυχρονόπουλου

Το Μουσείο αυτό βρίσκεται  στην παλιά εθνική οδό στο 6 χλμ. (50ο χλμ.) μετά τα Μέγαρα προς Κόρινθο δίπλα από το ξενοδοχείο  στις Σκιρωνίδες Πέτρες.  
Τα περισσότερα  έργα του γλύπτη Πολυχρονόπουλου είναι στον περιβάλλοντα χώρο του μουσείου μέσα στη φύση! Εκεί ανάμεσα στα δέντρα και τους θάμνους υπάρχει και το θεατράκι του μουσείου το οποίο όταν το βλέπει ο επισκέπτης πιστεύει ότι δεν το έφτιαξε ανθρώπινο χέρι, επειδή είναι δεμένο αρμονικά στο χώρο, οι μουσικές εκδηλώσεις, τα χορευτικά και θεατρικά δρώμενα στο θεατράκι είναι από αυτά που θα μείνουν για πάντα στη μνήμη του επισκέπτη.
Το μουσείο κατά το παρελθόν έχει φιλοξενήσει διεθνείς εκθέσεις.

Η Κρήνη του Θεαγένη

Η Κρήνη του Θεαγένη  είναι η μεγαλύτερη σωζόμενη κρήνη στην Ελλάδα, αποτελεί ένα από τα σπουδαιότερα  παραδείγματα αστικής κρήνης στον Ελλαδικό χώρο. Η κρήνη τροφοδοτούσε με νερό τμήμα των  Μεγάρων από το 5 αι. π.Χ. μέχρι το 396 μ.Χ. που την κατέστρεψαν οι Βησιγότθοι.  Το σωζόμενο μέγεθος είναι 19 μ. μήκος και 14 μ. πλάτος με 35 κίονες και κατά τους αρχαιολόγους είναι μόνο το μισό!!! το υπόλοιπο είναι σε μεγάλο βάθος κάτω από σπίτια, Το νερό ερχόταν σε αυτή με υδρομάστευση από μεγάλη απόσταση . Είναι έργο του Μεγαρίτη Ευπάλινου που κατασκεύασε το ομώνυμο πρωτοπόρο Όρυγμα στη Σάμο. Βρίσκεται στην οδό Χρ. Μωραίτη και είναι ανοιχτός χώρος καθημερινά εκτός Σαβ - Κυρ. 8.00 - 14.00. Οι υπεύθυνοι για την Κρήνη είναι οι υπάλληλοι του Μουσείου.
Βωμός των Χίων

Ο βωμός των Χίων στους Δελφούς ήταν ο βωμός του ναού του Απόλλωνα, που οικοδομήθηκε κατά την ελληνιστική περίοδο, σε αντικατάσταση του παλαιότερου, κατεστραμμένου βωμού.

Περιγραφή

Το 373 π.Χ. ο αρχαϊκός ναός του Απόλλωνα, γνωστός και ως ναός των Αλκμαιωνιδών, καταστράφηκε από σεισμό. Ο ναός σύντομα ξανακτίστηκε, ωστόσο ο βωμός όπου τελούνταν οι ιερές θυσίες δεν εναρμονιζόταν αρχιτεκτονικά με το νέο οικοδόμημα. Την κατασκευή ενός νέου βωμού ανέλαβε ο λαός της Χίου, όπως αναφέρει επιγραφή στο αριστερό τμήμα της επίστεψης του κτίσματος. Στο δυτικό τμήμα της ευθυντηρίας αναγράφεται επιγραφή προμαντείας προς τιμήν των Χίων. Ο πυρήνας του βωμού είναι φτιαγμένος από ασβεστόλιθο και επενδεδυμένος με πλάκες από γαλαζωπό μάρμαρο. Η τράπεζα των προσφορών ήταν από λευκό μάρμαρο και οι ιερείς θα πρέπει να ανέβαιναν σε αυτήν με τη βοήθεια κλίμακος. Τα άκρα διακοσμούνταν με απολήξεις σε σχήμα έλικας, ενώ το ανώτερο τμήμα επιστεφόταν με κυμάτιο. Το μνημείο χρονολογείται στον 3ο αιώνα π.Χ., πιθανόν μετά το 246/245, όταν η Χίος έγινε μέλος της Αμφικτυονία.
Εδουάρδος, 4ος δούκας του Γκουιμαράες

Βιογραφία

Ήταν ο τέταρτος γιος τού Εμμανουήλ Α΄ και της Μαρίας των Τραστάμαρα, κόρης τού Φερδινάνδου Β΄ της Αραγωνίας.
Γεννήθηκε στη Λισσαβόνα ως πρίγκιπας (infante) της Πορτογαλίας. Εκπαιδευτής του ήταν ο Αντρέ ντε Ρεσένντε, δομινικανός μοναχός και αρχαιολόγος, που αργότερα έγραψε τη βιογραφία τού Ντουάρτε. Τού Εδουάρδου τού άρεσε να κυνηγά και ήταν αρκετά καλός μουσικός. Έκανε γάμο με την κόρη τού 3ου εξαδέλφου του Ιακώβου δούκα της Μπραγκάνσα, που είχε προίκα το δουκάτο τού Γκουιμαράες, στο οποίο ήταν δούκισσα ιδίω δικαιώματι. Μετά τον γάμο του έγινε ο 4ος δούκας τού Γκουιμαράες. 
Απεβίωσε στη Λισσαβόνα το 1540 σε ηλικία 25 ετών και τάφηκε στη μονή τού Ζερόνιμος στη Λισσαβόνα.
Ζέβρα του Γκρεβύ

Διάφορες με άλλα είδη ζέβρας

Η ζέβρα του Γκρεβύ δεν είναι τόσο κοινωνική σε σχέση με άλλες ζεβρες. Ξεχωρίζει για τα στρογγυλεμένα αυτιά της, ένα σημάδι σε σχήμα V στη μύτη της και ένα μαύρο σημάδι στην κοιλιά της.

Όνομα

Ο βασιλιάς της Αιθιοπίας είχε δωρίσει κάποτε μερικές ζέβρες στον τότε Γάλλο πρόεδρο Ζ. Γκρεβύ από τον οποίο πήραν το όνομά τους.
J-pop

Ιστορία

Ο όρος «J-POP» χρησιμοποιήθηκε για πρώτη φορά το 1988 από τους Χιντεο Σαιτο,  που ήταν τότε διευθυντής του ραδιοφωνικού σταθμού «J-WAVE».
Ιουράσια περίοδος

Ιουράσια (ή Ιουρασική) περίοδος (διεθν. Jurassic) ονομάζεται η γεωλογική περίοδος που εκτείνεται στο παρελθόν από τα 199,6 έως τα 145,5 Ma (εκατομμύρια χρόνια πριν), δηλαδή από τα τέλη του Τριαδικού έως τις αρχές του Κρητιδικού. Το Ιουρασικό αποτελεί τη μεσαία περίοδο του Μεσοζωικού αιώνα, που είναι γνωστός και ως «Αιώνας των Ερπετών», και χωρίζεται σε τρεις επιμέρους περιόδους: το Κατώτερο (Πρώιμη), το Μέσο (Μέση) και το Ανώτερο (Ύστερη).
Η αρχή της περιόδου αυτής χαρακτηρίζεται από το γεγονός της μεγάλης Τριασικής-Ιουρασικής εξαφάνισης ειδών.
Το Ιουρασικό πήρε το όνομά του προς τιμήν του Αλεξάντρ Μπρονιάρ, ο οποίος έκανε εκτεταμένες έρευνες στην αλπική οροσειρά του Ιούρα, που βρίσκεται στο σημείο που συναντούνται η Γερμανία, η Γαλλία και η Ελβετία.
Φραγκίσκος των Βουρβόνων και του Λα Τόρε

Βιογραφία

Ήταν ο πρωτότοκος γιος του Φραγκίσκου δε Πάουλα ιππότη του Τάγματος του Χρυσόμαλλου Δέρατος και της Μαρίας-Λουίζας δε Λα Τόρε, κόρης του Χοσέ-Μαρία δε Λα Τόρε υ Αρμεντέρος, πλούσιου γαιοκτήμονα της Κούβας. Ήταν 2ος εξάδελφος του Αλφόνσου ΙΓ΄ της Ισπανίας.
Ανωτάτη Μακεδονο-Αδριανουπολική Επιτροπή

Διοίκηση

Έδρα του Βερχοβιστικού Μακεδονικού Κομιτάτου ήταν η Σόφια. Πρώτος ηγέτης αυτού ήταν ο λογοτέχνης Τράικο Κιτάντσεβ τον οποίον διαδέχθηκε ο στρατηγός Δανιήλ Νικολάγιεφ και αυτού ακολούθησαν ο Ιωσήφ Κοβάτσεφ, ο Γκτζόρτσε Πετρόβ και ο Μπόρις Σαράφοβ.
Όλοι οι διατελέσαντες ηγέτες της οργάνωσης αυτής είχαν την κάλυψη τόσο του τότε ακόμα Πρίγκιπα, μετέπειτα Βασιλέως Φερδινάνδου όσο και της βουλγαρικής κυβέρνησης. Σημειώνεται ότι οι περισσότερες συνεδριάσεις της γίνονταν εντός των Ανακτόρων του Βουλγαρικού Πριγκιπάτου. Στο ΒΜΚ στρατολογούνταν κυρίως Βουλγαρομακεδόνες και Βουλγαροθρακιώτες πρόσφυγες που είχαν καταφύγει στη Βουλγαρία. Επίσης συμμετείχαν και αξιωματικοί και στρατιώτες του βουλγαρικού στρατού που κατάγονταν από τις παραπάνω περιοχές, αποκαλούμενοι όλοι «σουπρεμιστές» ή «βερχοβιστές». Περί τα τέλη της δεκαετίας του 1890 οι ηγέτες της ΕΜΕΟ κατάφεραν να πάρουν τον έλεγχο του ΒΜΚ και να αναδειχθούν σ΄ αυτό οι Βόρις Σαράφωβ, Μάτωφ και  Ιβάν Γκαρβάνοβ.

Οργάνωση - δράση

Οι Βερχοβίστες προσπάθησαν στην αρχή επιχειρώντας διάφορα επεισόδια να προκαλέσουν μία ένοπλη σύρραξη βουλγαρο-τουρκικού πολέμου ευελπιστώντας στη βοήθεια του βουλγαρικού στρατού. Όταν όμως διαπίστωσαν ότι διάφορες συνθήκες που είχαν συνομολογηθεί εμπόδιζαν τη Βουλγαρία σε μία τέτοια απροκάλυπτη βοήθεια κατέφυγαν στην άσκηση τρομοκρατίας κυρίως κατά των Οθωμανών αλλά και των άλλων εθνοτήτων που ήταν εγκατεστημένοι στη περιοχή (Ελλήνων, Σέρβων, Εβραίων, Βλάχων κ.ά.). Συγκροτώντας πέντε αποσπάσματα, τα τέσσερα εισέβαλαν στο Σατζάκιο Μοναστηρίου (τότε Βιτώλια, ή Μπίτολα) που κάλυπτε το γεωγραφικό χώρο της  Μακεδονίας και το πέμπτο στη περιοχή της Θράκης, Οντρίν.
Σημαντικότερη δράση των βερχοβιστών ήταν η συμμετοχή τους στην εξέγερση του Μελένικου (1895), εξέγερση της Άνω Τζουμαγιάς (1902) και στην άδοξη εξέγερση του Ίλιντεν (1903) που κατεστάλησαν από τον οθωμανικό στρατό με επακόλουθο την εκ μέρους της Βουλγαρίας επίσημη διάλυση της οργάνωσης.
2. Μπούντεσλιγκα

Ιστορία

Το 1974 σηματοδότησε την εισαγωγή της δεύτερης κατηγορίας της Μπούντεσλιγκα. Σαράντα ομάδες, χωρισμένες σε δύο ομίλους (Βόρειο και Νότιο), διαγωνίστηκαν για τον προβιβασμό στην Μπούντεσλιγκα. Το 1981 θεσμοθετήθηκε να αποτελείται η 2η Μπούντεσλιγκα από 20 μόνο ομάδες. Την σεζόν 1991–1992, συμμετείχαν στο πρωτάθλημα και ομάδες από την πρώην Ανατολική Γερμανία. Αυτό κατέστη δυνατό με την επιστροφή στο σύστημα των δύο ομίλων (με 12 ομάδες σε καθένα εξ αυτών). Η σεζόν 1992-93 απετέλεσε ορόσημο, με 24 συλλόγους συνολικά να αγωνίζονται σε έναν μόνο όμιλο. Από την σεζόν 1994–95 αποφασίστηκε να συμμετέχουν 18 ομάδες στην Δεύτερη Κατηγορία. Η πλέον επιτυχημένη ομάδα στην ιστορία της 2ης Μπούντεσλιγκα είναι η ΣΚ Φορτούνα Κολωνίας (1.376 βαθμοί από τους συνολικά 2.910).
Πόλεις του Μορασάν

Αυτός είναι ένας κατάλογος πόλεων του Διαμερίσματος Μορασάν, Ελ Σαλβαδόρ:
Tetris Worlds

Gameplay

Το παιχνίδι παίζει όπως ένα κανονικό παιχνίδι Tetris, αλλά υπάρχουν αρκετοί τρόποι παιχνιδιού, τροποποιώντας τον τρόπο με τον οποίο λειτουργεί το παιχνίδι.

Story mode

Ο παίκτης μπορεί να στείλει το Mino Tetrinaut του σε έξι διαφορετικούς κόσμους, όπου παίζει τη παραλλαγή του Tetris αυτού του κόσμου. Όταν ο παίκτης παίζει αρκετά από αυτόν τον κόσμο, σώζονται περισσότερα Minos. Όσο καλύτερος είναι ο παίκτης, τόσο περισσότερα Minos σώζονται. Στη συνέχεια θα εργαστούν για να κάνουν τον κόσμο ένα σπίτι για Minos.

Υποδοχή

Αν και το Tetris Worlds δέχτηκε μερικές καλές κριτικές, δέχτηκε γενικά μέτριες και αρνητικές κριτικές.
Στις εκδόσεις PS2, PC και GBA, το gameplay είχε μία σημαντική διαφορά από ένα κανονικό παιχνίδι Tetris. Στο κλασικό Tetris, όταν ένα Tetrimino αγγίζει το κάτω μέρος της οθόνης, κλειδώνει στη θέση του. Ωστόσο, σε αυτές τις εκδόσεις, το Tetrimino δεν κλειδώνει μέχρι ο ίδιος ο παίκτης να το κλειδώσει, επιτρέποντάς του να περιστρέψει και να μετακινήσει το κομμάτι μέχρι ο παίκτης να του αρέσει όπως είναι. Οι κριτές ανέφεραν ότι αυτό έκανε το παιχνίδι πολύ εύκολο, και το GameSpot είπε ότι "έσπασε το Tetris". Ωστόσο, η έκδοση GBA διαθέτει μια κρυφή έκδοση του κλασικού Tetris, το "Popular Tetris", που παίζει χωρίς αυτό το χαρακτηριστικό. Ωστόσο, επειδή δεν αποτελεί μέρος της κύριας παρουσίασης, οι περισσότεροι κριτές δεν ανέφεραν αυτόν τον τρόπο λειτουργίας.
Στις εκδόσεις GameCube και Xbox, αυτή η λειτουργία έγινε προαιρετική, αλλά δέχτηκαν κυρίως μικτές κριτικές, με την έκδοση συμβατή με το Xbox Live να έχει λάβει τις πιο θετικές κριτικές.